Albert Calmette
Store norske leksikon,Medisin,Helse og samfunn,Medisinsk historie
Albert Calmette var en fransk lege og bakteriolog, særlig kjent for sin deltakelse i framstillingen av BCG-vaksinen, som er en vaksine mot tuberkulose.
I 1890-årene oppfant han et serum mot slangegift (Calmettes serum). Det første tiåret av 1900-tallet utviklet han sammen med sin kollega Camille Guérin en vaksine mot tuberkulose, som fikk navn BCG etter Calmette og Guérin. Vaksinen ble tatt i bruk på mennesker fra 1924.Calmette var sjef for Pasteurinstituttet i Saigon fra 1890 og for Pasteurinstituttet i Lille fra 1895, og fra 1917 var han underdirektør for Pasteurinstituttet i Paris. Les mer i Store norske leksikon medisinsk historie